PRINCIP CJELOVITOSTI 

(s osobitim osvrtom na enc. HVMANAE VITAE) 

Dr J. KUNICIC 

Ovaj se princip u posljednje vrijeme mnogo pula isLiće u na¬ 
stupima crkvenog učiteljstva. Primjenjuje se na razna područja, 
npr. u psihologiji kao zahtjev jedinstva čovječjeg JA, u etici kao 
potreba u izgradnji etičke jedinstvene svijesti itd. U enciklici Pavla 
VI u vezi s regulacijom poroda spominje se nekoliko puta u cilju 
da se pokaže kako je kontracepcija neka vrst atentata na laj prin¬ 
cip, odnosno na cjelovito promatranje čovjeka. 

Zanimljivo je da se princip u enciklici HUM. VITAE uzima u 
općoj i posebničkoj iormulaciji. Dok se u br. 17. na nj poziva kao 
na opći princip u obranu čovječjeg organizma promatrana u cje¬ 
lini, još više programatski u br. 7. prenosi se vrijednost principa 
na čovjeka uopće i na njegov poziv; u br. 12. traži se cjelovitost 
izražavanja bračne ljubavi; i u br. 10. odgovorno očinstvo shvaća 
se cjelovito, te se iz tog promatranja izvodi dužnost bračnih dru¬ 
gova da njihovo roditeljstvo bude u skladu s voljom Božjom, sa 
savješću, sa zahtjevima ljudskog društva; i sam spolni čin u br. 13. 
promatran je cjelovito tako da i djelomično oduzimanje značenja 
i svrhe samog dara proturječi naravi muža i žene, time i Božjoj 
volji. 

Pavao VI povezuje laj princip s naukom prošlih Papa. Tako 
u br. 17. usvaja taj princip kao što ga je bio usvojio Pio XII. Pre¬ 
ma tome princip je baština vjekova. On spada u poklad teologije 
i vjere. Služi nam kao spojka, kao karika u lancu naučavanja, fak¬ 
tor u fenomenu kontinuiteta jedinstvene Crkvene nauke. Može se 
reći da se o njemu ne može više raspravljati kao o nekom arbi¬ 
trarnom podatku, niti kao o nekom mišljenju pojedinog Pape, 
princip spada na zajedničko i službeno naučavanje Crkvenog uči- 
teljstva. 

Razumljivo, nastupi crkvenog učiteljstva ne služe samo kao 
poučavanje o tom važnom principu, ti nastupi se odnose i na neka 
kriva tumačenja tog principa. Tako Pavao VI u br. 14. spominje 
krivo tumačenje tog principa, npr. da se pojedini bračni čini brač¬ 
nih drugova realizirani kroz dugi vremenski razmak tako zdru- 

že te promatraju cjelovito, da. ako su naumice realizirani u svrhu 
sprečavanja oplodnje, ali povezani s onima kojima je ostavljena 
usmjerenost prema plodnosti, sudjeluju u moralnosti ovih posljed¬ 
njih. Na taj način, govore ti falsitikatori principa, i čini hotičiie 
kontracepcije primaju svoje opravdanje. Cjelovito promatranje 
bračnog života ne može opravdati namjerno obesplodene pojedine 
bračne čine. 

Zbog toga smaliam potrebnim da učinim Jedan presjek ovog 
principa kroz povijesni razvoj u naučavanju posljednjih Papa. Ni¬ 
kada nije laj princip doživio tako jasnu i snažnu primjenu kao 
u enciklici HUM. VITAE. Važan je princip, prevažna jc enciklika. 
Od važnosti je, prema tome, zaustaviti se malo na značenju tog 
principa i na njegovoj primjeni u enciklici o ispravnom regulira¬ 
nju poroda. 

PIO XI 

Uzmimo encikliku ČASTI CONNUBII (31. Xn 1930) o kršćan¬ 
skom braku. Pio XI cjelovito promatra čovjeka. A čovjek nije sa¬ 
mo rođen za ovu zemlju i za prolaznost nego i za nebo i vječnost. 
Uz tu opću cjelovitost, promatra u čovjeku pojedinačnu, organsku 
cjelovitost. Gdje nema nikakve krivnje, gdje nema nikakva razloga 
za krvnu kaznu i si., nema ni opravdanja da se izravno ozlijedi ili 
dira tjelesna cjelovitost. Tvrdnja ide iz pretpostavke da čovjek 
nije, i ne može biti apsolutni gospodar svoga tijela. Tako su nau¬ 
čavali vjekovi kršćanske teološke baštine, kršćanske kulture. Čo¬ 
vjek raspolaže s udovima svoga tijela u okviru njegove naravne 
svrhe. Pojedini organi imaju svoju neposrednu svrhu. Onesposo¬ 
biti ih da se po naravi odvijaju znači isto što i sakatiti organizam. 
A to je protiv principa cjelovitosti, protiv Božjih prava u čovjeku. 

Razumije se, naglašena je i pojedinačna cjelovitost, npr. cje¬ 
lovitost bračnog čina. Taj čin »mora da je uvijek po sebi pravilno 
upravljen prema prvotnoj svrsi braka«, tj. prema rađanju djece. 
Naumice oduzimati bračnom činu njegovu naravnu silu i moć zna¬ 
či raditi protiv naravi i činiti što je sramotno i samo u sebi nepo- 
.šteno. I tako imamo poziv na opću cjelovitost organizma i pojedi¬ 
načnu cjelovitost njegovih udova. 

Pita se: na koji nazivnik Pio XI svodi tu brigu za cjelovitost? 
Odgovor je lak: na svetost, nepovredivost života; život je svetinja. 
Čovjek prema životu ima samo povjereničku službu. Prema tome 
cjelovitost se organizma i pojedinih udova poistovjećuje s egzisten¬ 
cijom organizma i pojedinih udova. Brinuti sc za cjelovitost isto 
je što i brinuti se za egzistenciju. Atentat na cjelovitost jest atentat 
na egzistenciju, na život. 

Sve je to više negativna funkcija toga principa. Pozitivna nje¬ 
gova uloga kao da je slabije naglašena. U čemu se ona sastoji? U 
tome da se može dopustiti neki defekt u dijelu da se spasi cjelina, 
da se sačuva organizam ili pojedini organ. Pio XI predviđa da se 
zbog sasvim teška razloga može dopustiti da se pravi red naruši 
protiv volje onoga koji defekt samo podnaša ili tolerira. Tako že- 

na može tolerirati, zbog sasvim teška razloga i uz prekaucijc ili 
očitovane znakove protivljenja, ako muž zloupotrebljava svoj po¬ 
ložaj u smislu nekog nametnutog naravnog onanizma. 

Pozitivna funkcija principa totaliteta poznata je teološkoj pro¬ 
šlosti. Po sebi je jasno da bi bilo dopušteno indirektno uništili ro¬ 
diteljsku sposobnost uiiištujući roditeljske organe ako bi to tra¬ 
žila egzistencija cjeline, zdravlje organizma. Međutim, prema svrsi 
enciklike ta uloga principa cjelovitosti nije dolazila izravno u pi¬ 
tanje. Pio XI se nije na tom promatranju principa ni zaustavljao. 

PIO XII 

Može se reći da je Pio XU iznio nauku do u tančine. Njegovo 
je određivanje nauke poslužilo Pavlu VI da jasno i određeno l'oi - 
inulira rješenje pitanja kontracepcije u znaku kontinuiteta s nau¬ 
kom prošlosti. Enciklika HUM. VITAE samo je još jedan doku/, 
kako crkveno utitelj.slvo nastupa uvijek u skladu s naučnim po- 
klađom Crkve. U fusnotama enciklike Pavla VI nalaze se citirani 
dokumenti uzeti od Pija XII. 

Pijo XII promatra taj princip pozitivno i negativno. U pozitiv¬ 
nom smislu čovjek ima pravo, i dužan je svoj organizam i funkci ju 
pojedinih organa upotrebljavali prema imanentnom finalilelu or¬ 
ganizma, odnosno pojedinih organa. A taj se finalilet ocjenjuje 
prema cjelini. Ne op.stoji neki separatni iinalitet, taj je finalilet 
u organizmu, u pojedinim organima, prema tome i u spolnoj, stva¬ 
ralačkoj .sposobnosti. 

Iz ove pozicije zaključuje da je dopušteno žrtvovati dio orga¬ 
nizma, pojedini organ, ako lo traži egzistencija čitavog organizma. 
Dopuštena je amputacija organa da se spasi tijelo. Ova tendencija 
prema zdravlju cjeline spada u vrijednost ili svetost života. Život 
nije da se on živi, nego da se u životu nastupa u stvaralačkoj ak- 
tivno.sli, da se djeluje, stvara, afirmira, p<miiče razvoj i rast na- 
prijed. 

Vrijednost života uzima se zasebno, u prostoru svakog i poje¬ 
dinog čovjeka. Doslojansivo čovječje osobe traži da se svaki po¬ 
jedinac smatra zasebnom vrijednošću, subjektom prava i dužnosti. 
Medu ta prava spada i pravo da ga nitko bez dokazane krivnje ne 
lišava zdravlja i cjeline oiganizma, da ga nitko nc sakati, ne ste- 
rilizira. Otimati čovjeku roditeljsku sposobnost isto je što i saka¬ 
titi ga. A to se protivi zahtjevima integriteta cjeline. 

Krivo bi bilo zaključiti da je odnos u pojedincu kao što i 
odnos pojedinca prema državi ili društvu. Nc vrijedi izvod: ako 
je dopušteno žrtvovati dio u svrhu čuvanja cjeline, dopušteno je 
žrtvovati nevinog pojedinca u svrhu koristi za društvo ili državu. 
Na laj bi se način opravdali razni genocidi, diskriminacije i si. Ne 
vrijedi, velim, takvo argumentiranje, jer pojedinac je podređen 
društvu jedino u okviru naravnih prava pojedinca. Čovjek posje¬ 
duje ta prava, među kojima pravo na život i integritet udova, prije 
i neovisno o društ^oi. Zbog toga pojedinac nije podložan društvu 
tako da bi društvo moglo s njim raspolagati kao s bespravnim pred¬ 
metom. 

Sto označuje ta cjelina? Da li samo tijelo? Ne. To je čitav su¬ 
bjekt, ono psihosomatsko jedinstvo duše i tijela. Razumljivo je da 
bi bilo dopušteno žrtvovati dio organizma ako bi to tražilo zdrav¬ 
lje uma, a ne samo tijela. Prema tome »cjelina« znači cjelovito uze¬ 
ta osoba kao psihosomatsko jedinstvo po naravi otvoreno prema 
Bogu i bliinjemu. U svjetlu tog principa Pio XII proglašujc za¬ 
branjenom upotrebu pilula kojima bi bila svrha ili koje bi bile kao 
svrha da se spriječi pravilno začeće novog života. Ali dopušta da 
trudnica uzme lijekove u svrhu liječenja, iako, protiv svoje volje, 
predviđa da će ti lijekovi prouzročiti neplodnost. 

Na čemu se temelji ta nauka? Može se reći da se temelji na 
cijeni života, kako je rečeno gore, ali može se to isto reći na više 
filozofski način. Metafizika bića traži da se dijelovi smatraju kao 
nosioci nužriog odnosa prema cjelini. Ta cjelina je za njih kao nji¬ 
hova svrha. Finalitet pojedinih udova doprinosi finalitctu cjeline. 
Funkcioniranje tih udova uvjetuje pravilno funkcioniranje cjeline. 
Ako se radi o biti — ne biti organizma, dijelovi se mogu žrtvovali, 
ali, ta se žrtva može dopustiti i u slučaju da se radi o hiti bolje 
za cjelinu. U tom slučaju žrtvovanje dijelova pada pod svjetlo 
onog općepriznatog principa o dopuštenosti čina s dvostrukim u- 
činkom. Sterilizacija je u slučaju samo indirektna. 

Možemo sintetički prikazati iznesenu nauku ovako: Princip 
cjelovitosti neposredno se temelji na usmjerenosti udova i njiho¬ 
vih funkcija u odnosu prema cjelini čovječjeg bića; ovo pak slu¬ 
ženje udova proizlazi iz prava i dužnosti usađene u čovječju dušu 
da svojim životom upravlja kao povjerenik, upravitelj, plodouži- 
vatclj, a ne kao apsolutni gospodar: konačno, govoreći metafizički, 
princip sc osniva na metafizici bića, a, govoreći više etički, osniva 
se na dostojanstvu ljudskog života kao neke svetinje. 

Pretpostavljajući iznesenu distinkciju između pozitivno i nega¬ 
tivno izražene uloge ovog principa cjelovitosti, može se odgovori¬ 
ti na neke upite s područja seksualnog morala. Ako bi djelovanje 
seksualnih žlijezda pogoršavalo bolest nekog drugog dijela čovječ¬ 
jeg organizma, bilo bi dopušteno izvesti kastraciju, izravno spri¬ 
ječiti ovulaciju. Isto bi pravo imala žena ako bi trpjela od eksce- 
sivnog mjesečnog fluxusa, ili od takvog da u njenom organizmu 
prouzrokuje pretjeranu slabost. Spolni udovi u čovjeku dio su cje¬ 
line, usmjereni da služe cjelini, pa je zbog toga lako shvatiti i te 
zaključke. Teolozi preciziraju pitanje još konkretnije, npr. P. Re- 
gan naučava da je dopuštena sterilizacija ako čovjek trni od doista 
patološkog erotizma, u svriiu da se izliječi od te psihičke neravno¬ 
teže, jer, rečeno je, udovi ne služe samo tijelu, oni služe i duši, i 
duši i tijelu zajedno. 

PAVAO VI 

Uzmimo najprije programatsku najavoi stvaralačke čovječje 
uloge ukoliko se ona otkriva u Božjoj nakani da čovjek postane s 
njim kao neki sustvaratelj ljudskih Života. To je zacijelo vrlo sin- 
tetsko, široko uzimanje čovječje misije na zemlji, ali posve oprav- 

dano. Cijepanje čovjeka dovodi počesto do iskrivljenih ideja o is¬ 
tom čovjeku, a uokvireno promatranje čovjeka u atmosferi CO- 
VJESTVA i čovječje univerzalne misije, otvara vidike i postavlja 
nas na prave pozicije. 

Poslije ovog općenitog promatranja silazimo odmah naprimje- 
nu principa cjelovitosti na pojedine sektore. Tako u br. 3. encikli¬ 
ke HUM. VITAE možemo otkriti tri smisla ovog principa: 

Prvo, neki uzimaju bračni život u njegovoj cjelovitosti, dakle 
i kao biolo.ški proces začeća i rađanja. Ali ta je sfera podložna ra¬ 
zumu. Ako je pretjerana plodnost, pretjeran natalitet, događaju se 
mnoge neugodne posljedice. Manja plodnost omogućuje kvalitetniji 
porod. Može li se u svrhu spašavanja kvalitetnijeg poroda, sređe¬ 
nijeg bračnog života uzeta u cijelosti dopusliti da se meritorno 
intervenira u proces začeća i rađanja? Da li je takva primjena prin¬ 
cipa cjelovitosti dopuštena? 

Drugo, i život bračnih drugova u praksi možemo uzeti cjelo¬ 
vito. Uzmimo njihov kršćanski život. Recimo da bračni drugovi 
imaju dobru nakanu, da redovito ispunjavaju svoje kršćanske duž¬ 
nosti, prema tome u cjelini života su ispravni, ali se dogodi da na 
području seksualnosti u bračnim odnosima »zataje«. Ako njihov 
život u cjelini zaslužuje dobru kvalifikaciju, zašlo da pojedine kri¬ 
ve »ispade« ne prosudimo blago u atmosferi ispravnog cjelokup¬ 
nog kršćanskog života? Nije li cjelina iznad pojedinačnosti? 

Treće, uzmimo i bračne čine cjelovito. Recimo da su bračni 
drugovi dali čovječanstvu *1—5 djece. Doka/ali su da znaju pi'avil- 
no upotrebljavati svoju roditeljsku snagu. Čovječanstvo im je za¬ 
hvalno. A sada im jc plodnost vrijedna z,azora zbog novonastalih 
prilika, npr. zbog težine prehrane djece, stambenih problema i si. 
Zašto ne bi ovi čini prokreativno besplodni mogli biti ispričani zbog 
onih prije, koji su bili plodni, naumice privedeni svome kraju, svr¬ 
si naravi? 

Pavao VI formulira princip cjelovitosti na drugi način. Tu je 
najprije cjelovito promatranje čovjeka u njegovu stvaralačkom po¬ 
zivu (br. 1), u prirodnom i ovozemaljskom kao i nadnaravnom i 
vječnom (br. 7), u odgovornom očinstvu promatranom u odnosima 
prema sebi, prema obitelji, ljudskom društvu i Bogu (br. 10), u 
cjelovitosti dvaju vidika bračnog čina ukoliko nužno uključuje i 
mora uključivati sjedinjenje i usmjerenost prema rađanju (br. 12), 
u cjelo'itosti objektivnog reda morala koji isključuje svako iz.i- 
gravanje prirode (br. 14), u promatranju cjelovitosti organizma i 
njegovih naravnih funkcija (br. 17), općenito recimo: u cjelovito 
povezanom promatranju raznih i povezanih gledišta na unutarnji 
i vanjski finalitet spolne sposobnosti i odgovornog očinstva (br. 
10. i br. 17). 

Iz svega ovoga možemo izvesti zaključke o ispravnoj i neisprav¬ 
noj upotrebi principa cjelovitosti u enciklici HUM. VITAE. Pavao 
VI daje višestruko ispravno tumačenje principa cjelovitosti: 

1. Roditeljstvo je kao jedan faktor stvaralaštva, sudjelovanje 
sa Stvoriteljem u planu uzdržavanja čovječanstva. A kuje je pro- 

matranje cjelovitije? I koje je promatranje sposobnije da u rodi¬ 
teljima pobudi zdrav ponos na svoj životni poziv? (br. 1). 

2. Cjelovitost izbija iz uokvirivanja pitanja u etičko-moralni 
prostor, kako se razabire iz istog br. 1. Etičko promatranje čovje¬ 
ka pruža mogućnost da raznoliku, ponekad suprotnu čovječju dje¬ 
latnost promatramo u jedinstvenom i cjelovitom svjetlu. Takvo 
promatranje ravna se po jednom objektivnom redu morala, a pri¬ 
mjenjuje se posredstvom savjesti, koja je funkcija u službi jednog 
subjekta, cjelovitog jastva. 

3. Nijedno pitanje ne može dobiti adekvatno rješenje ako se 
čovjek promatra u granicama vremena i prostora. Antropologija 
se ne ograničuje na ovaj svijet. Treba čovjeka gledati cjelovito. U 
tom gledanju naći ćemo i čovječji poziv. Taj se poziv ne iscrpljuje 
u biološkoj, ni psihološkoj, ni demografskoj, ni .sociološkoj sferi, 
čovjek je ne.što vi.še od svega toga. Cjelovitost ili potpunost čovječ¬ 
ja traži da se odgovori na njegove težnje prema vječnosti, prema 
duhu. prema nadnaravi. Rješenje koje ne bi vodilo računa o tim 
višim dimenzijama vjere i morala za kršćanina bi uvijek ostalo ne¬ 
potpuno i krivo (br. 7). Etičko i religiozno, a ne samo biološko, 
fizičko, demografsko i si., promatranje čovjeka daje nam uvid u 
njegovu cjelovitost. 

4. Princip cjelovitosti u zamisli Božjoj. Bog stvara spolove (br. 
10), različite oreanizme, različite uloge, različit neposredni finalitet 
organizma, fizički i psihički zakon atrakciie spolova, naravno uput- 
stvo u upotrebu spolne sposobnosti itd. U tim se fenomenima čita 
volja Božia. U svakoj je stvari ili predmetu naravno ono što Bog 
hoće postići s tom stvari, s tim bićem. I tu volju treba poštivati. 
Tako cjelovito promatranje spolne snage i upotrebe .spolnih .spo¬ 
sobnosti ne dopušta da se fru.strira proces prirode. Covick mora 
pustiti da pozitivno struianie naravnih snapa ide svojim tokom. Zau¬ 
stavljati taj proces znači ići protiv volie Stvoritelieve. 

5. I poicd'vii bračni čin mora biti cjelovit. Roditelii ga ne smi¬ 
ju frustrirati, krnjiti, onesposobljavati ni u kojem diichi, nego mo¬ 
raju slijediti njegovo cjelovito usmjeravanje prema oplodnji, zače¬ 
ću, rađanju. U bračnom činu je neraskidiva veza (br. 12) između 
somatskog sjedinjenja i usmjerenja prema začeću. Vršiti sjedinje¬ 
nje, a direktnim zahvalom sprečavati začeće i rađanie, uključuje ru¬ 
šenje prirodnog toka kako ga je zamislio Stvoritelj. 

6. Ljubav također treba da ie cjelovita (br. 13). Ona je dar. 
Potpun dar bračnih drugova međusobno, dakako, u okviru Božjih 
zakona. Ljubav je darivanie sebe. Prenošenje sebe na drugoga. Dar 
nije potpun, darivanje nije potpuno ako sjedinjenje nije cjelovito 
i potpuno. Pravilno vršenje bračnog čina, ne isključujući pozitivno 
ništa što Bog tim činom namjerava postići, dokazuje cjelovitu 
ljubav. 

7. Tako možemo reći da će rezultirati i cjelovito vršenje služ¬ 
be odgovornog roditeljstva (br. 10), cjelovito opsluživanje objek¬ 
tivnog reda morala (br. 14), cjelovito opsluživanje moralnog zako¬ 
na, i naravnog i evanđeoskog (br. 18), cjelovitu životnu opciju (br. 

21), cjelovito ispunjanje poziva svećeničke službe (br. 28), cjelo¬ 
vito angažiranje za duše (br. 29), cjelovitu čovječju sreću (31). 

Pavao VI odhacrje krivo tumačenje principa cjelovitosti: 

1. Ne smije se apelirati na ovaj princip u svrhu da se usvoji 
kontracepcija kao sredstvo za kvalitetniji porod, jer to bi značilo 
činiti što je u sebi, cbjetivno, zlo da se poluči neko dobro, koje se 
može i mora polučiti ispravnim, moralnim, a ne nemoralnim po¬ 
stupcima (br. .3. i 14). Takav se postupak smatra nedostojnim čo¬ 
vjeka, pa makar se apeliralo na prividno plemenite ciljeve kao što 
je kvalitetniji porod. 

2. Niti je ispravno uzimati nekoć ispravne spolne odnose pa 
njihovom zaslugom opravdavati ove neispravne. Zar to ne bi sliči¬ 
lo poštenom čovjeku koji bi poslije nekoliko godina poštenog ži¬ 
vota prešao na zlodjela opravdavajući ih prije izvršenim poštenim 
činima? Potrebno je da svaki bračni čin ostane po sebi usmjeren 
na prenošenje ljudskoga života (vidi BS, 1968, str. 208). Svaki je 
svjesno-hotično-slobodni čovječji čin bremenit vječnošću, velikom 
odgovornošću, i svaki treba shvatiti ozbiljno, jer o svakomu ovisi 
vječna sreća ili nesreća. 

3. Niti je dopušteno apelirati na razne svrhe bračnog života 
kao što su: čuvanje bračne vjernosti, razvijanje intimnosti, oIak.ša- 
n,jc životnog tereta itd., pa u lom vidu usvajali kontracepciju (br. 
14). Istina je, piše Papa, da je ponekad dopušteno trpjeti fizičko 
zlo da se spa.si cjelina, recimo amputaciju noge da so spasi život, 
i da je dopušteno ponekad tolerirati zlodjelo, npr. istupe protiv 
morala, da se spriječe veća ili teža zla ili da .se po.stigne dobro vi¬ 
šega reda, ali nikada i nikomu nije dopušteno ČINITI što je objek¬ 
tivno zlo u moralnom svjetlu, jer kršćanstvo ne usvaja princip da 
se može činiti .što je zlo da se postigne neko dobro. Cilj, naime, nc 
opravdava sredstva. U zabludi je, završava Papa, tko misli protivno. 

Možemo pitati: Da li je princip cjelovitosti doživio kroz povi¬ 
jest neku evoluciju? To je očito, i može se zaključiti iz same for¬ 
mulacije toga principa u raznim njegovim ulogama (vidi M. Žalba: 
PCRIODICA ... : 1968, str. .366). sivar je očigledna. 

Sv. Toma jasno naučava taj princip cjelovitosti u njegovu po¬ 
zitivnom i negativnom smislu (II—II 65,1). Ne smije se čovjeka 
lišiti nijednog zdravog organa tijela, ah se smije amputirati ud ako 
tu traži zdravlje cijelog organizma. 

Razumljivo, sv. Toma ne odgovara na upit da Ii je dopušteno 
dati jedan bubreg da se spasi bližnji, jer kirurgija u ono doba niie 
bila u stanju izvršiti takav zahvat. Međutim, sv. Toma dopušta da 
se zločinac može kazniti smrću, jer čovjeka promatra ne samo kao 
pojedinca nego kao člana zajednice, a zajednicu kao neku cjelinu. 
Zajedničko dobro opravdava da se pojedinac kazni smrću ako je 
potrebno da se spasi to zajedničko dobro. 

A zašto bi bilo 7.abranieno dati jedan bubreg da sc spasi život 
bližnjega? Pazimo dobro da sv. Toma odbacuje mutiliranjc ukoli¬ 
ko je ono na štetu cjelovito promatranog čovjeka (isto mj,). .Ako 

pak promatramo čovjeka cjelovito, u ozračju svete ljubavi, nad- 
naravi, vječnosti i zasluga, razumljivo je da se princip može pro¬ 
tegnuti, ukoliko doista davalac bubrega ne trpi, ne lišava sebe vla¬ 
stite egzistencije niti sposobnosti za rad. Kako je danas kirurgija 
toliko napredovala da davalac može i dalje živjeti i raditi iako ne¬ 
ma nego jedan bubreg, iako trpi neke neugodnosti, ne vidi se da 
bi bilo nepravilno protegnuti princip sv. Tome na dopuštenost 
transplantacije organa, npr. bubrega. 

Ne smijemo cjepidlačarski reći da to škodi davaocu. To z-na- 
mo, ali treba tu neugodnost shvatiti prema ljestvici vrednota, tj. 
davaocu ostaje život i mogućnost djelovanja, primaocu se spašava 
život i daje mogućnost djelovanja. 

ZokljtiČak 

Princip cjelovitosti pokazuje se vrlo plodnim i oplođenim. Plo¬ 
dan je bio uvijek, a posljednje je vrijeme dokazalo da može biti 
oplođen do velikih razmjera. Primjena principa na pitanje kontra¬ 
cepcije dokazuje kako je kršćanski život u svojim osnovama ozbi¬ 
ljan i težak životni poziv. Bračni drugovi ne mogu odgovoriti svo¬ 
me pozivu ako ne shvate život ozbiljno i strogo. Moraju biti sprem¬ 
ni žrtvovati svoje niske prohtjeve, svoje sebeljublje, svoj komodi¬ 
tet i si., da mogu služili istini, kreposti, evanđeoskom životu. 

Rekao je Pavao VI u jednoj audijenciji (25. VI 1969) da kr¬ 
šćanstvo nije stvoreno za slabiće, mlohavcc, mekušaste savjesti. Kr- 
•šćanstvo bez vrednote žrtve i križa, ono »šećerasto« kršćanstvo ili 
ona »dolce vita cristiana« ostaje kao izdajstvo kršćanstva. Cjelovita 
ki'šćanska ljubav traži žrtvu, prigrljuje križ. Pitamo se, nastavio je 
Papa, da li su pokrenute objekcije na encikliku HUM. VITAF. pod 
impulsom tajne misli da se poku.ša dokinuti jedan teški zakon i 
olakotiti život. Ali to je zakon osnovan u Bogu, i ne može se druk¬ 
čije postupati. 

Je li ovaj princip ostvariv? Jest, ali za one koji imaju pouzda¬ 
nja u milost. Koji goje milost razvijajući u sebi sakramentalni ži¬ 
vot. Moguć je za one koji ozbiljno shvaćaju život te znaju cjelo¬ 
vito ljubiti. I Kristov je jaram sladak onomu koji ljubi, težak 
onomu koji ne ljubi Boga. 


SUMMARIUM 

Finiš hums artiouli clarus. nec đifficilis obtenfu. Ex encyc]ica Pii XI, 
qjae ČASTI CONNUBII audit, item ex operibus Pii XII quae Paulus VI 
in notulis ad enc. HUMANAE VITAE adducit, auctor doctrinam de „prin- 
cipio totalitatis" colliuit. Merito hane doctrinam non solum fecundam sed 
et fecundatam dicit. MuHos rectos modos hoc principium assumendi memo- 
rat, alios affert falsos. Recte assumitur principium in conceptu paternitati.s 
creativae, hominis considerati sub aspeetu morali, rdrgioso, in mente divina 
expiicata per leaes structuraies humanae naturae, in actu matrimoniali, in 
amore matrimc'niaU etc, falsos alios dicit vgr. defendendo contraceptionis 
usum unilaterali censideratione hominis. Sic habemus hoc principium pas- 
sum esse evolutionem vel maiorem esplicationem, quod pro progressu 
scientiae moralis maximi momenti est. Supra omnes aspeetus totalitatis 
imus eminet: conccjpius chrrstiani integralis seu totalis, nam hic aeternos 
puoque valores comprehendit, sine ouibus homo manet mancus. non com- 
pletus. 

